钦定古今图书集成/明伦汇编/闺媛典/第027卷 > 皇清 > 朱宏宪妻曹氏
## 钦定古今图书集成/明伦汇编/闺媛典/第027卷 > 皇清 > 朱宏宪妻曹氏

按《滁州志》：“曹氏，廪生文照女，文林郎朱宏宪妻，以覃恩封孺人。天性笃孝，于归时，值姑鲁病甚，氏亲尝汤药，衣不解带，尽出奁饰，用供医药。姑得愈，朝夕奉养，滫瀡必洁，自奉不厌粗粝。姑没，痛哭失声。夫染痰证凡五年，时或剧，氏手进饮食汤药，倍极辛苦。夫或怒，怡颜受之。长子大干发蒙读书，皆氏口授，以寿终。”